Nerva forumunun qalıqları
**Mark Kokçey Nerva** (*lat.* Marcus Cocceius Nerva; \* 8 noyabr 30; † 27 yanvar 98) — Antoninlər sülaləsinin banisi, "Beş yaxşı imperator"dan birincisi.

Həyatı
------

Nerva Vespasian kimi flavi sülaləsinə mənsub olub, əsilli nəcabətli ailəsi əslən Romadan bir qədər şimalda yerləşən Narnia şəhərindəndir. Babası və atası dövrünün seçilən hüquqşünas və aristokratlarından olmuşlar. Ata-baba sənətinin davamçısı olan Nervanın şairlik və artistlik qabiliyyəti onu imperator Neronun sevimlisinə çevirmişdir. Karyerasına konsul kimi 71-ci ildə imperator Vaspasianın dövründə başlamış və 90-cı illərdə Domisianın hakimiyyəti dövründə davam etmişdir.

İmperatorluğu
-------------

96-cı ildə Domisian sui-qəsd nəticəsində öldürüldükdən sonra, artıq yaşlaşmış və sonsuz Nerva senatın dəstəyi ilə 18 sentyabr 96-cı ildə imperator elan edilir və Domisiana qarşı onu xatirədən silmək (lat. *Damnatio memoriae*) qərarı verir. Senatın bu tədbirli planı digər hakimiyyət iddiaçılarını geri çəkilməyə məcbur edir.

Domisian zamanında sürgün edilənlərin geriyə dönməsinə və mülklərinə yenidən sahib olmasına izin verən Nerva, Pretorian qvardiyasının (latın dili|lat. praetoriani) imperator sarayını hücumundan sonra ordu içində nüfuzunu bərpa etmək məqsədilə Domisianın sui-qəsdində əli olanların edam olunmasına qərar verir və eyni zamanda ispanyalı hərbi komandan Trayanı öğulluğa götürərək ozündən sonrakı xələfi elan edir.

Nerva hakimiyyət dövrünün qısa olmasına baxmayaraq bir neçə humanist islahatlar həyata keçirmişdir. Kasıblara yardım məqsədilə alimentar fond yaratmış, torpaq sahələrinin alqı-satqısına və tikintiyə müxtəlif maliyyə güzəştləri etməklə Romanın tikilib genişlənməsinə nail olmuşdur. Qladiator döyüşlərini müvvəqqəti dayandırmaqla və şəxsi ianələrin artması hesabına dövlət xəzinəsinə gəlirlər artmağa başlamışdır. Onun zamanında hələ Domisian tərəfindən tikintisinə başlanılmış yeni forum (Narva forumu) sona çatdırılmış, yeni infrastrukturlar yaradılmış və su kəmərləri bərpa etdirilmişdir.

### Nerva-Antonin sülaləsinin zaman xətti

|  |  |  |  |  |
| --- | --- | --- | --- | --- |
| **SƏLƏF**Domisian |  | **Nerva**Nerva-Antonin sülaləsinin imperatoru |  | **XƏLƏF**Trayan |

Ölümü
-----

Nerva iflic olduqdan üç həftə sonra 27 yanvar 98-ci ildə Sallus bağçası adlanan yerdə vəfat etmişdir. Külü Mars çölündəki Avqust məqbərəsində saxlanılan sonuncu imperator olmuşdur.

Mənbə
-----

* John D. Grainger: Nerva and the Roman succession crisis of AD 96–99. London 2003, ISBN 0-415-34958-3.
* Bruno Grenzheuser: Kaiser und Senat in der Zeit von Nero bis Nerva. Dissertation, Münster 1964.

| ⛭Roma imperatorları |
| --- |
| Prinsipate.ə. 27-235 | Avqust  ·  Tiberi  ·  Kaliqula  ·  Klavdi  ·  Neron  ·  Qalba ·  Oton ·  Vitelli  ·  Vespasian  ·  Tit  ·  Domisian  ·  Nerva ·  Trayan ·  Hadrian ·  Antonin Piy ·  Mark Avreli/Lusi Ver  ·  Kommod  ·  Pertinaks ·  Didi Yulian ·  Septimi Sever  ·  Karakalla/Geta  ·  Makrin  ·  Helioqabal  ·  Aleksandr Sever ·  |  |
| Böhran235-284 | Frakiyalı Maksimin ·  I Qordian · II Qordian ·  Balbin/Pupien ·  III Qordian ·  Ərəb Filipp ·  Desi Trayan · Gerenni Etrusk ·  Trebonian Qall · Hostilian · Voluzian ·  Emilian ·  Valerian ·  Qallien · II Klavdi  ·  Kvintill  ·  Avrelian  ·  Tasit ·  Florian ·  Prob ·  Kar  ·  Karin ·  Numerian |
| Dominat235-395 | Diokletian/Maksimian  ·  I Konstansi  ·  Qaleri  ·  Flavi Sever  ·  Maksensi  ·  Maksimin Daza · Lisini · Valeri Valent · Martinian  ·  I Konstantin  ·  II Konstantin  ·  Konstant  ·  II Konstansi  ·  Maqnensi  ·  Neposian  ·  Vetranion  ·  Mürtəd Yulian  ·  İovian  ·  I Valentinian  ·  Qrasian  ·  II Valentinian  ·  Maqn Maksim  ·  Yevgeni  ·  I Feodosiy |
| Qərbi İmperiya395–480 | Flavi Honori • III Konstansi • İohann • III Valentinian • Petroniy Maksim • Avit • Mayorian • Libiy Sever • Antemi • Olibri • Qliseri • Yuli Nepot • Romul Avqust |
| **Roma İmperiyası** |